San Siro ligger i bydelen med samme navn, om lag fem kilometer unna Milano sentrum. Stadionet åpnet 19. september 1926 med en kamp mellom Inter og Milan. Inter vant 6-3. I 1934 var San Siro vertskap for flere kamper i fotball-VM, blant annet semifinalen hvor hjemmelaget Italia slo Østerrike 1-0. Kamper i EM 1980 og VM 1990 ble også arrangert her. San Siro var åstedet for Kameruns 1-0-seier over Argentina i åpningskampen i den sistnevnte turneringen.